[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 96
                                                              din 28 aprilie 2022
privind însuşirea documentaţiei topo – cadastrale pentru imobilele de natură teren intravilan, situate în Municipiul Sighișoara, str. Mihai Viteazu, nr. 11

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 11.888/07.04.2022 şi la Consiliul Local Sighișoara cu nr. 13.496/20.04.2022, de referatul de aprobare, înregistrat cu nr. 11.892/07.04.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentația topo – cadastrală de alipire a imobilelor de natură teren intravilan, proprietatea Municipiului Sighișoara – domeniul privat, situate în str. Mihai Viteazu, nr. 11, înscrise în:

 ▪ Cartea Funciară nr. 51406 Sighișoara, cu nr. cad. 51406, în suprafață de 80 mp., teren cu categoria de folosință arabil;

▪ Cartea Funciară nr. 51407 Sighișoara, cu nr. cad. 51407, în suprafață de 156 mp., teren cu categoria de folosință curți – construcții, în vederea creării unui singur lot de teren, în suprafață totală de 236 mp., asupra căruia, în baza Hotărârilor Consiliului Local Sighișoara nr. 172/30.08.2018 și nr. 21/28.01.2021, precum și a contractului de concesiune nr. 17/28.11.2008, așa cum a fost modificat și completat prin actele adiționale nr. 1/02.03.2015 și nr. 2/29.01.2021, se va înscrie dreptul de concesiune în favoarea doamnelor Patița Lucreția și Mozes Maria;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere faptul că documentația topo – cadastrală antemenționată a fost avizată favorabil de către Comisia de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara nr. 11/06.01.2017, reorganizată prin Dispoziția Primarului Municipiului Sighișoara nr. 416/15.05.2019;

Având în vedere prevederile art. 555 - 566 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Directorului Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 11.889/07.04.2022, prin care se propune însuşirea documentaţiei topo – cadastrale pentru imobilele de natură teren intravilan, situate în Municipiul Sighișoara, str. Mihai Viteazu, nr. 11;

            Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, (6) lit. „c” şi (14), art. 139 (1) şi (3) lit. ,,gˮ și a art. 196 (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

       H O T Ă R Ă Ş T E:

Art. 1. Se însușește documentaţia topo  –  cadastrală de alipire a imobilelor de natură teren intravilan, proprietatea Municipiului Sighișoara – domeniul privat, situate în str. Mihai Viteazu, nr. 11, înscrise în:

 ▪ Cartea Funciară nr. 51406 Sighișoara, cu nr. cad. 51406, în suprafață de 80 mp., teren cu categoria de folosință arabil;

▪ Cartea Funciară nr. 51407 Sighișoara, cu nr. cad. 51407, în suprafață de 156 mp., teren cu categoria de folosință curți – construcții, în vederea creării unui singur lot de teren, în suprafață totală de 236 mp., anexă la prezenta hotărâre.

Art. 2. (1) Se aprobă alipirea imobilelor de natură teren intravilan înscrise în Cartea Funciară nr. 51406 Sighișoara, cu nr. cad. 51406, în suprafață de 80 mp. și în Cartea Funciară nr. 51407 Sighișoara, cu nr. cad. 51407, în suprafață de 156 mp., în vederea creării unui singur lot de teren, în suprafață totală de 236 mp., conform documentației topo – cadastrale însușite la art. 1 din prezenta hotărâre.
(2) Se aprobă înscrierea dreptului de concesiune asupra imobilului de natură teren intravilan, nou creat, identificat conform documentației topo – cadastrale însușite la art. 1 din prezenta hotărâre, în suprafață totală de 236 mp., în favoarea doamnelor Patița Lucreția și Mozes Maria, în baza Hotărârilor Consiliului Local Sighișoara nr. 172/30.08.2018 și nr. 21/28.01.2021, precum și a contractului de concesiune nr. 17/28.11.2008, așa cum a fost modificat și completat prin actele adiționale nr. 1/02.03.2015 și nr. 2/29.01.2021.

Art. 3. Imobilul de natură teren intravilan, nou creat, în suprafață totală de 236 mp., situat în Municipiul Sighișoara, str. Mihai Viteazu, nr. 11, identificat conform documentației topo – cadastrale însușite prin art. 1 din prezenta hotărâre, este în proprietatea Municipiului Sighișoara – domeniul privat.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;
  3 ex. Biroul Public Cadastru, Topometrie și Administrare Terenuri Agricole și Forestiere.
14 ex.
B.A. 
